عصفور شق الفجر شو جايبك بكير
تبكي وتتمرمغ عشباكي
مـــا في حدا من كل العصافير قال لك أنا من غير شي باكي
خير يا حبيبي طلوب يا مرحبا وأهلا
ما في على المحبوب عيني شي بينسمى أغلا
مش إنت زلغوطة صلاة النور والعطر أول شهقة الفلة
بحياة لحن الحب يا عصفور شو مزعلك ومشوشرك قل لي
تنهد وصوبي مال وانبح عالغصة
أنا عرفت اللي بيفكره جال وفهمت شو القصة
بده يقول ما لحقنا طلعنا
طلوع الفجر أول ما طلعنا
ضربنا البغض فرقنا طلعنا
ضحايا مقسمة بين الذياب
شو قريت بدموعه عن بلادي حكايات بالآهات مجبولة
ترجمتها بطولات لولادي وآمال بعد القهر معسولة
بكرا صفوف الجيش توحيدها بيحكي
وبيعود يحلى العيش وتفرقع الضحكة
وبدل القهر والعيشة الكربة والقنص والبارود والدخان
إنت وأنا منرجع من الغربة يا حب غني وطير يا لبنان